लंबे समय से बॉलीवुड में अगर किसी संभावित शादी की चर्चा हो रही है तो वो है अभिनेत्री रानी मुखर्जी और निर्माता आदित्य चोपड़ा की शादी. दोनों के बीच लंबे समय से नज़दीकियों की बातें सामने आ रही हैं.(रानी मुखर्जी को रानी चोपड़ा कह गए शत्रुघ्न सिन्हा)आदित्य चोपड़ा के अपनी पत्नी पायल से तलाक के पीछे भी वजह कथित तौर पर रानी मुखर्जी से उनकी दोस्ती ही बताई गई. रानी, चोपड़ा परिवार के हर समारोह में देखी जाती हैं.अब मनोरंजन जगत से आ रही ख़बरों के मुताबिक़ साल 2014 के फ़रवरी महीने में दोनों शादी के बंधन में बंध सकते हैं. और शादी, जोधपुर में होने की संभावना है.दिल्ली विधानसभा चुनाव में शानदार प्रदर्शन करने वाले अरविंद केजरीवाल और उनकी आम आदमी पार्टी से बॉलीवुड भी ख़ासा 'प्रभावित' है. ख़बरें हैं कि हाल ही में दिल्ली के मुख्यमंत्री बने केजरीवाल से प्रेरणा लेकर अनिल कपूर अपनी ही फ़िल्म 'नायक' के सीक्वल की तैयारियां कर रहे हैं.साल 2001 में रिलीज़ हुई 'नायक' में अनिल कपूर ने एक ऐसे व्यक्ति की भूमिका बनाई थी जिसे एक दिन का मुख्यमंत्री बनने का मौक़ा मिलता है.अनिल कपूर के मुताबिक़ केजरीवाल की जीत से लेखकों को फ़िल्म की कहानी को पिरोने में मदद मिलेगी.'नायक-2' की कहानी पर अभी काम चल रहा है, फ़िल्म की शूटिंग 2015 में शुरू होगी.'गैंग्स ऑफ़ वासेपुर', 'कहानी' और 'लंचबॉक्स' जैसी फ़िल्मों से अपने अभिनय का लोहा मनवा चुके अभिनेता नवाज़ुद्दीन सिद्दीक़ी अब निर्माता बन गए हैं.नवाज़ुद्दीन ने अपने भाई शम्सुद्दीन की फ़िल्म ‘मियां कल आना’ का निर्माण किया है. फ़िल्म को उत्तर प्रदेश के एक छोटे से गांव में शूट किया गया है. फ़िल्म गांवों में औरतों के हालातों को बयां करती हैं जहां उन्हें अपने ख़ुद के फ़ैसले लेने का भी कोई हक़ नहीं है.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)